khistorydata/jeongjo-sjw-relations huggingface dataset:
정조 17년
金孝建以禁衛營言啓曰本營哨官姜文龜身病甚重勢難察任改差何如傳曰允
정조 17년
金孝建以御營廳言啓曰本廳哨官丁錫麟身病甚重勢難察任改差何如傳曰允
정조 17년
金孝建以扈衛廳大將言啓曰別將金樂淳身病猝劇勢難察任改差何如傳曰允
정조 17년
金孝建以刑曹言啓因府新啓社稷署行首守僕令該曹嚴杖懲勵事命下矣依傳敎行首守僕安廷杓各別嚴杖一百懲勵放送之意敢啓傳曰知道
정조 17년
金孝建以義禁府言啓曰卿宰禁推該府草記待批下捧供載在大典通編矣時囚罪人閔台爀係是卿宰敢啓傳曰捧供
정조 17년
義禁府啓目吏曹佐郞崔玄重原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓依允
정조 17년
右承旨李書九左副承旨李益運等疏曰伏以臣等卽伏見吏批政廳所下批旨則以參判未差之說極爲不審至有該堂遞差之命臣等實不勝惶悚媿恧之至俄者都憲受點人旣伏承勿爲出牌之敎則前望下批例不宜頒布而臣等全不審愼牌雖不出望則已頒該曹做錯專由於臣等溺職之致無罪之該堂獨被郵罰有犯之臣等倖逭恩勘揆以廉防義難晏然雖以昨日事言之大小祀享該房之齋宿傳香自是不易之規也右僚呈病宜卽請牌而臣等觸事昏謬不爲援例入稟若論其咎固不在新入之諸僚而遞免之命獨不及於臣等由前由後無往非罪玆敢聯陳首實之章徑出禁扃伏乞聖慈亟降威罰以安私分千萬幸甚省疏具悉知罪而已豈敢煩說乎
정조 17년
園幸時軍令正月十二日出宮果川縣晝停所自闕門二十五里水原府宿所自果川官門四十里以上六十五里十三日園所展謁自水原官門二十里還詣水原府宿所十四日果川縣宿所十五日還宮
정조 17년
癸丑正月初九日卯時上御誠正閣禮兵房承旨來待諸臣同爲入侍時右承旨李書九左副承旨李益運假注書鄭文始記注官承膺祚記事官洪樂游行司直徐有隣行兵曹判書李文源漢城判尹金文淳戶曹判書沈頤之御營大將趙心泰訓鍊大將徐有大以次進伏訖上敎有隣等曰昨日識喜之宴可謂稀有之擧卿等與有榮焉有隣等曰臣等只切榮感之忱矣上曰此則似有文字傳後之道在昔乙酉年亦有廣孝錄已例矣外邑百歲老人亦使之錄名似好耳命書九書傳敎曰禮房承旨馳詣受香所奉審摘奸以來命益運書傳敎曰十二日水原宿所十三日展謁還宮日字依昨年臨時下敎軍令則以十五日磨鍊事分付又命書傳敎曰洪領府事金判事留都又命書傳敎曰諫長及在外玉堂許遞政官牌招開政差出待下批牌招察任又命書傳敎曰摠管中時帶亞將人許遞又命書傳敎曰提調老病許遞前望單子入之命書榻敎曰園幸時留陣訓鍊都監軍兵禁衛大將代領牌招聽傳敎御營廳隨駕回鑾間禁衛大將兼察訓將代領留陣禁衛軍則中軍率領留營文源曰昨年園幸時弘化門外守摠兩營留陣置之守禦使只率前排通化門外朝房留駐矣今番則何以爲之乎上曰依爲之禁衛中軍率留營鄕軍一哨通化門外朝房從便留駐可也出擧條文源曰部字內伏兵除之只設斥堠十里外斥堠伏兵守摠兩營各隨地方例爲擧行傳語軍只部字內排立而水原今不管轄於摠廳境內斥堠伏兵令本府擧行乎上曰依爲之水原軍兵事軍制釐正前姑令畿伯主管出用可也出擧條文源曰昨年出宮時留陣營軍四哨騎士二番爲先後廂挾輦軍一百名禁軍一百人亦以留營軍中除出隨駕到津頭落後還宮時亦依此爲之矣今番則訓鍊都監留陣何以爲之乎上曰依爲之訓局步軍六哨馬兵一哨爲之禁軍依昨年例爲之可也出擧條文源曰昨年園幸時晝停所先廂軍兵環衛後廂軍兵路上留駐宿所則前廂軍兵前面列立後廂軍兵後面列立相連扈衛矣今亦依此磨鍊乎上曰依爲之出擧條文源曰水原境內斥堠伏兵軍徵發時標信兵符京畿監司似當祗受故敢此仰達矣上曰依爲之出擧條文源曰今此園幸時隨駕馬步軍先詣津頭事御將旣承筵敎節目中依此磨鍊而後廂軍兵依昨年例以壯勇營鄕軍三哨磨鍊乎上曰依爲之出擧條心泰曰園幸時別隨駕訓鍊大將徐有大以舟師大將出宮時勢將駕後陪扈還宮時又當先詣矣駕後陪扈及先詣時所領馬兵臣代領事雖伏承筵敎軍兵去就法意甚重有文跡頒布然後可以擧行敢此仰達矣上曰出擧條擧行可也出擧條有大曰今此園幸時舟橋所排軍物有大小以何軍物擧行乎曾有臨時稟定之下敎敢此仰達矣上曰以小軍物擧行可也出擧條益運曰昨年六月因忠淸監司李亨元民家漂壓狀啓有稽報之恩津等十邑守令待蕩滌場封倉竝令該府拿問處之之命矣封倉已過今又歲飜故敢此仰達矣上曰賑事方張待畢賑後更稟可也出擧條文源曰臣待罪北藩時巡審六鎭鎭堡則訓戎設鎭之地與彼境最近煙火相望鷄犬相聞其爲要衝莫如是鎭而鎭樣疲殘土卒零星疎虞莫甚所見殊悶前後差遣多不得其人北土頑俗且不以官長待之故赴任者不以邊謨爲意苟且度日擧欲圖遞識者之寒心久矣莫重邊鎭不可以等閑之地置之自今以後新除者必擇其人限以二十朔考績而屋最者施之以防禦使履歷則人皆樂赴衙門必高且道臣帥臣着念顧護隨事釐正則不出十年鎭樣改觀邊禦有恃敢此仰達矣上曰卿言甚好係是官方令廟堂指一稟處可也出擧條上曰年年園幸務從省略陪扈則只六曹廂兵則以單營自有定式而員役之隨往者亦不可無一定之例此所以大臣以下所率徒隷之各有定數載之定例者也然而將校有將牌軍兵有腰牌自當考牌知數而員役則雖或有數外疊往之弊無以考察其令備局成給木標如信符之例以備字鑄印烙給各其司名役名及衛內衛外書以識之如有定例外臨時隨往後不爲例者則成給紙標以此一體編入定例事分付量其實數笏記書入仍命退諸臣以次退出
정조 17년
行都承旨沈煥之坐左承旨申獻朝坐右承旨金孝建坐左副承旨李書九坐直右副承旨李益運坐直同副承旨林道浩坐注書李海淸仕一員未差假注書鄭文始仕直事變假注書鄭馦仕
정조 17년
金孝建啓曰大司憲執義未差掌令李日運姜文會持平金復仁呂駿永呈辭監察茶時之意敢啓傳曰知道
정조 17년
徐榮輔啓曰臣榮輔依定式進詣香室奉審香祝樻祝板褓子則精潔之意敢啓傳曰知道
정조 17년
以香室顯隆園親祭受押單子傳于金孝建曰親押
정조 17년
傳于申獻朝曰左承旨入侍
정조 17년
李益運啓曰回鑾間禁衛大將兼察訓將代領留陣事命下矣兼訓鍊大將李漢豐牌招聽傳敎何如傳曰允
정조 17년
林道浩啓曰卽伏見忠淸水使李潤謙壬子秩冬等褒貶啓本則邊將無一人居中居下殊無嚴明殿最之意推考警責何如傳曰允
정조 17년
大司憲大司諫前望單子入之大司憲沈煥之大司諫徐榮輔落點
정조 17년
傳于申獻朝曰承旨前望單子入之待下批牌招守宮望筒更爲修正以入
정조 17년
以大司諫徐榮輔牌不進罷職傳旨傳于李書九曰如尹行任李文會曺允大林濟遠徐龍輔者流無不行公況此人以同一情勢十五日行公而今於陪扈義重幸行隔日之時身在闕中忽地違牌事體之外處義極爲放恣雖無徐榮輔豈無諫長乎近來之人稍成頭角則濫意已生漢江別將除授當日辭朝時任別將遞付京職大司諫前望單子入之
정조 17년
兵曹口傳政事漢江別將單徐榮輔
정조 17년
大司諫前望單子入之李冕膺落點
정조 17년
觀象監提調前望單子入之徐有防落點
정조 17년
傳于金孝建曰中官方得賢拿處
정조 17년
副校理前望單子入之李相璜落點
정조 17년
傳于金孝建曰中官方得賢保放
정조 17년
金孝建以戶曹言啓曰故領議政李宗城夫人今年恰滿七十而歲首書啓因本家之固辭未免見漏云令該曹優數輸送仍爲存問草記事命下矣貞敬夫人沈氏家米五石太二石猪肉五斤參考前例優數輸送後存問之意敢啓傳曰知道
정조 17년
金孝建以義禁府言啓曰時囚罪人玄重祚保放罪人方得賢今日內草記照律事命下矣玄重祚本府議啓內淸齋摘奸事體何等嚴重而初不面看只捧擧案或不躬往私自彌縫奉命擧行如是慢忽揆以法意極爲痛駭以此照律罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣玄重祚杖一百收贖告身盡行追奪放送方得賢傳旨內拿處罪取考律文則大明律事應奏不奏條有曰事應奏而不奏者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣方得賢杖八十收贖奪告身三等放送何如傳曰允如有功議各減一等可也
정조 17년
李益運以義禁府言啓曰時囚罪人方得賢依下敎保放之意敢啓傳曰知道
정조 17년
禁府啓目大司憲閔台爀大司諫尹㬦等矣兩司之法駕前導事體至爲嚴重還宮時固當入闕祗迎而皆於闕門外落後執法之地有此違法之事推考罪各笞五十收贖解見任別敍私罪奉敎依允爲旀閔台爀段功議各減一等爲旀尹㬦段功減一等爲良如敎又啓目禮曹參議尹行元矣筵席事體何等敬謹而入侍之時上殿直拜將退之際越次起立推考罪杖八十收贖奪告身三等私罪奉敎依允爲旀功減一等爲良如敎
정조 17년
癸丑正月初十日巳時上御重熙堂左承旨入侍時左承旨徐榮輔假注書鄭文始記事洪樂游徐有聞以次進伏訖上命榮輔書傳敎曰故領議政李宗城夫人今年恰滿七十而歲首書啓因本家之固辭未免見漏云令該曹優數輸送仍爲存問草記命書榻敎曰右邊捕將趙心泰以御將隨駕左邊捕將趙圭鎭以善騎別將隨駕左右捕將禁將兼察牌招聽傳敎又書榻敎曰玉堂前望單子入之榮輔曰昨年雜科入格人中親試時句讀文義之全不成樣者有明年正月該房承旨與當該提調眼同更試于政院後以稟之命矣今當依下敎更試而觀象監則提調李命植身病徐浩修在外無以擧行何以爲之乎上曰在外提調許遞前望單子入之出擧條仍命退承史以次退出
정조 17년
行都承旨徐邁修在外左承旨申獻朝坐直右承旨金孝建坐直左副承旨李書九坐右副承旨李益運坐同副承旨金翰東在外注書李海淸病一員未差假注書鄭文始仕直事變假注書鄭馦仕
정조 17년
申獻朝啓曰明日動駕承旨當爲備員而都承旨徐邁修同副承旨金翰東俱在外何以爲之敢稟傳曰竝許遞前望單子入之待下批牌招察任
정조 17년
承旨前望單子入之沈煥之林道浩落點
정조 17년
申獻朝啓曰內醫院提調金吾堂上例不得兼帶而分內局提調以判義禁洪良浩擬入受點不察之失不可無警當該銓官推考原望筒勿施何如傳曰允前望單子入之
정조 17년
分內局提調前望單子入之洪檍落點
정조 17년
申獻朝啓曰明日動駕兩司長官當爲隨駕大司憲未差之代政官牌招開政差出待下批仍卽牌招何如傳曰前望單子入之待下批牌招察任
정조 17년
大司憲前望單子入之李在學落點
정조 17년
申獻朝啓曰今此園幸時本院印信當爲齎去禮曹印信一顆留院時取用何如傳曰允
정조 17년
申獻朝啓曰明日動駕後六曹堂上當爲留都而吏曹判書鄭昌順禮曹判書閔鍾顯竝隨駕吏禮曹無留都堂上何以爲之敢稟傳曰禮曹參判吏曹參議前望單子入之待下批牌招察任
정조 17년
禮曹參判吏曹參議前望單子入之禮曹參判李祖承吏曹參議申耆落點
정조 17년
李書九啓曰卽者中樞府錄事來言判府事金鍾秀今方入城係是大臣去就敢啓傳曰知道
정조 17년
傳于金孝建曰右承旨入侍
정조 17년
傳于李書九曰近日日候稍解津路渡涉之人必艱辛而舟橋則禁雜人之故不但公行私卜之爲弊卽令舟師大將判尹畿伯出往舟橋所公私人馬照管通涉而各江半氷處各令把守嚴禁渡涉如是申飭之後或有一毫不勤該大將及畿伯難免重勘卽爲分付
정조 17년
傳于申獻朝曰明日出宮門路以協陽門爲之
정조 17년
正言安廷善啓曰臣年少識淺百無肖似淸朝耳目萬不近可而蒼黃出肅粗伸竭蹶之義仍因蹲冒常切悚恧之忱昨伏見傳敎下者有前諫長徐榮輔外補之命臣於是竊有所私義之難安者蓋聞其違牌之故專由於賤臣之在職勢難同爲周旋於一院之致則今於同臺蒙譴之後臣何敢獨自晏然冒沒於臺次乎昨緣日暮今始來避所失尤大請命遞斥臣職答曰未知諫長之違牌由於爾昨有處分矣事實旣如此徐榮輔諫長前望津將外補竝勿施爾則勿辭亦勿退待
정조 17년
李益運啓曰今正月十一日武臣賓廳武經講書日次而動駕隔日不得爲之之意敢啓傳曰知道
정조 17년
李益運以備邊司言啓曰禁將代領訓局軍兵留陣則不可無司命旗訓將率領訓局馬兵一哨別爲隨駕則亦不可無司命旗三營將臣各陳所見事命下而訓鍊大將徐有大以爲禁將旣領訓局軍兵而留陣則當持訓局司命旗臣則旣是別隨駕而所領乃是一哨馬兵只持方色旗似合事宜云禁衛大將李漢豐以爲臣之留陣所領旣是訓局軍兵則不可無訓局司命旗訓將旣領本局一哨馬軍別爲隨駕則亦當有訓局司命旗云御營大將趙心泰以爲禁將留陣雖領訓局軍兵旣稱代領則以所帶禁營手旗仍用訓將則雖曰別隨駕所率領旣是訓局軍兵則以本局司命旗用之爲宜云而口傳下敎內令廟堂指一草記之命矣毋論別隨駕原隨駕隨駕事體至爲重大不係於領率軍兵之多少訓將所持之三軍司命不可去身禁將之留陣所領旣是訓局軍兵則亦宜有訓局司命而其所代領留陣在於訓將領軍隨駕之時則一營門不可有兩司命仍以禁將所持手旗權用似合便宜之政訓將方色旗之說禁將竝用司命之論俱未穩當依御將議施行何如傳曰當初定式之訓將只率馬兵一哨別隨駕者一則欲令元戎陪從一則欲令武將隨駕有預差也觀此草記三軍司命手旗事果掣肘若依最近例只令訓局中軍代領留陣爲便而多日經宿於百里之地領軍豈可無將臣乎訓局馬兵一哨別隨駕置之訓將則以別雲劍預差使之隨駕於西班可也
정조 17년
李益運以備邊司言啓曰會寧開市旣已完畢令槐院撰出咨文別定禁軍騎撥下送于灣府使之傳給鳳城將處以爲轉送北京之地何如傳曰允
정조 17년
申獻朝以觀象監提調意啓曰今月十六日曉望月食當按例救食而初虧在於卯正初刻三分日出在於卯正一刻十四分矣相距之時不過爲刻餘且正殿月臺本監瞻星臺俱不得看望明驗則此與地下食小無異同而地下食元無救食之擧今亦依此例京外救食一款竝勿擧行之意知委禮曹何如傳曰允
정조 17년
金孝建以義禁府言啓曰玄重祚杖一百收贖告身盡行追奪方得賢杖八十收贖奪告身三等照律草記批旨內如有功儀各減一等事命下矣玄重祚五代祖極宣武原從功臣云功減一等杖九十收贖奪告身四等方得賢無功議云敢啓傳曰知道時囚保放可也
정조 17년
金孝建以義禁府言啓曰時囚保放事命下矣時囚罪人李普漢朴宗甲李顯昱申載文等保放之意敢啓傳曰知道
정조 17년
兵曹口傳政事副司徐榮輔
정조 17년
行都承旨沈煥之隨駕宿左承旨申獻朝隨駕宿右承旨金孝建隨駕宿左副承旨李書九隨駕直右副承旨李益運隨駕直同副承旨林道浩守宮直假承旨申耆守宮直注書李海淸隨駕宿一員未差假注書鄭文始隨駕直事變假注書鄭馦守宮直
정조 17년
大駕詣果川縣入晝停所後內閣政院玉堂藥房朝廷二品以上六曹堂上兩司長官口傳問安答曰知道
정조 17년
大駕詣水原府入衙後內閣政院玉堂藥房朝廷二品以上六曹堂上兩司長官口傳問安答曰知道
정조 17년
申獻朝啓曰禮貌官來言百官稟旨就次傳曰知道
정조 17년
大司憲前望單子入之趙宗鉉落點
정조 17년
李益運啓曰守禦使密符以前佩全羅監司密符仍佩事命下矣守禦使鄭民始牌招聽傳敎何如傳曰允
정조 17년
有政吏批判書鄭昌順進參判未差參議申耆守宮都承旨沈煥之進兼水原留守單蔡濟恭兵批判書李文源進參判柳誼參議李濟萬留都參知鄭致淳入直右副承旨李益運進兼壯勇外使單蔡濟恭宣傳官單李儒燁待窠陞實事承傳副司直李敬懋黃昇源徐邁修竝單付
정조 17년
吏批再政以李在學爲吏曹參判洪良浩爲社稷提調洪景厚爲工曹正郞金魯成爲水原判官壯勇營都提調單洪樂性行宮整理使單蔡濟恭刑曹判書單李敬懋
정조 17년
兵批再政以廉重鉉爲五衛將崔祥麟爲景福將
정조 17년
李益運啓曰人定後起刁斗軍法卽然而今日更鼓前御營廳不待取稟經起刁斗事未前有有關師律當該代領中軍李應爀所當重勘而本院請推之外無他可施之罰何以爲之敢稟傳曰爲先記過
정조 17년
李益運以扈衛廳留都大臣洪樂性意啓曰臣承命留都一依兵曹啓下事目率領扈衛軍官軍士今日曉頭結陣扈衛而軍官則分兩番擧行之意敢啓傳曰知道
정조 17년
李益運以扈衛廳留都大臣意啓曰今日大駕擧動後都城各門初昏時閉門啓東時開門事及權閉都城門還宮日量宜預開觀光士女弛禁事已自兵曹啓下矣城門旣已早閉晩開則巡邏亦當早發而晩罷待南山擧烽火發巡趁啓東時撤還此意令漢城府知委各部使閭巷人俾各知悉亦爲分付於巡邏營門及左右捕廳左右巡廳何如傳曰允
정조 17년
敎水原府留守兼壯勇外使行宮整理使蔡濟恭書王若曰御極以後峙藏儲用爲所重也幸何皇天祖宗之默佑而龍盤虎踞之宅兆永奠千億萬年無疆大曆數是地之所重實與周之豐漢之沛共盛而齊隆惟其拱護之方愈勤而愈密使體貌尊嚴制度肅虔卽予小子情文之所當然譬若宗廟之禮先言百官之美其有關於所重有如是矣是地水原府自卜園寢關防增重美哉天作之襟帶長奉月出之衣冠預建行宮先寓瞻依之思摸揭圖像用替定省之誠而孺慕結轖迷不知節每歲三百日無日不屈指而企企者亶在於禮行一日旣展省將還駕駕住府界峴上瞻望躊躇不自覺其吾行之遲遲輒召至守臣於前申申以恪謹拱護之義顧其職則一邑倅也問其品則三品窠也得其人任其職固不係於爵位而朝廷擧措不重則不威關防姑置之爲予整理行宮諸務之臣豈可委諸三品邑倅也然凡事莫若述古南城只管保障而大臣爲使居留專差文宰而爲保障則武將通擬於南城況是地是府之所重乎自今府使陞爲留守玆授卿以水原府留守兼壯勇外使行宮整理使惟大臣武將須特旨又置判官以佐之壯營之設有年而將臣之稱號未定者以待外使之出也壯勇營兵房爲壯勇內使而營中文牒大將稱之如御營使之稱御營大將置都提擧備其式亦如經理廳之三公例兼而扈衛大將合廳而屬之若內外營軍需兵食辦備措處皆不藉於經費此所以爲所重峙藏儲用者也予之寤寐一心在於慕先而保民雖似殊岐其用一致斯民也先王之民也今欲懷保小民宜先蘇弊弊之大者莫過於軍營之多是以予於初元朝參也擧有四目四目之中惟軍與民居其二言之將欲行之徒言而不能副其言予雖否德汙不爲此使中外熟看此敎諦究微旨知予經之營之啓佑我後人祈永萬億年之本意故玆敎示想宜知悉御製
정조 17년
癸丑正月十二日丑時上詣水原府宿所入侍時行都承旨沈煥之左承旨申獻朝右承旨金孝建左副承旨李書九右副承旨李益運記事官李海淸假注書鄭文始記注官承膺祚記事官洪樂游檢校直提學徐有防原任直閣鄭東浚尹行任檢校直閣徐榮輔南公轍以次隨駕上具軍服乘轎出協陽門由肅章門敦化門出崇禮門上曰南廟歷臨事出駕前下敎入廟內行再拜禮訖乘轎進發至舟橋北岸紅箭門外兵曹判書李文源跪啓請乘橋砲宣傳官啓稟放信砲三聲兵曹判書跪啓請陞旗宣傳官啓稟陞旗信砲一聲擂鼓鳴鑼共三通舟師營亦擧號砲擂鼓鳴鑼中央紅箭門陞黃黑大旗宣傳官啓稟渡涉號令放起火一枝舟師營及各營擧起火應之宣傳官啓稟鳴金二下大吹打點鼓點五方旗招舟師營及各營一體大吹打點鼓點旗應之駕至南岸紅箭門宣傳官啓稟鳴金三下吹打止各營一體止兵曹判書跪啓請落旗宣傳官啓稟放信砲一聲鳴鑼擂鼓共三通舟師營亦應之兵曹判書跪啓請下橋砲宣傳官啓稟放信砲三聲鳴金二下大吹打渡涉訖駐蹕舟橋司少頃益運跪啓稟初二三吹宣傳官啓稟吹螺訖上乘轎進詣果川晝停所御富林軒兵曹判書跪啓請軍令少頃三吹如例上乘馬進發駐駕路次命宣傳官尹養儉洪栒拿入敎曰觀光父老使之招入則結束色何關於父老之招入且汝焉敢戞過帳殿乎宜乎嚴棍而今番則姑爲安徐矣仍命拿出招父老等於帳殿上敎益運曰昨年年事果何如汝等還上擧皆畢納而無他弊瘼乎承旨以此意傳布於父老父老等厚蒙聖澤安堵樂業不知年事爲歉還穀亦已畢納矣上前發詣水原府御鎭南軒命隨駕大臣有司堂上吏兵判前水原府使入侍膺祚承命出傳與右議政金履素行司直徐有隣行吏曹判書鄭昌順行兵曹判書李文源前水原府使趙心泰偕入進伏履素曰終日勞動之餘聖體若何上曰一樣矣上曰水原府今則事體自別宜有陞號變通之擧矣卿等商量稟處可也仍命書傳敎曰御極以後峙藏儲用爲所重也幸荷皇天祖宗之默佑而龍盤虎踞之宅兆永奠千億萬年無疆大曆數是地之所重實與周之豐漢之沛共盛而齊隆惟其拱護之方愈勤而愈密使體貌尊嚴制度肅虔卽予小子情文之所當然譬若宗廟之禮先言百官之美其有關於所重有如是矣是地水原府自卜園寢關防增重美哉天作之襟帶長奉月出之衣冠預建行宮先寓瞻依之思摸揭圖像用替定省之誠而孺慕結轖迷不知節每歲三百日無日不屈指而企之者亶在於禮行一日而旣展省將還駕駕住府界峴上瞻望躊躇不自覺其吾行之遲遲輒召至守臣於前申申以恪勤拱護之義顧其職則一邑倅也問其品則三品窠也得其人任其職固不係於爵位而朝廷擧措不重則不威關防姑置之爲予整理行宮諸務之臣豈可委諸三品邑倅也然凡事莫若述古南城只管保障而大臣爲使居留專差文宰而爲保障則武將通擬於南城況是地是府之所重乎自今水原府使陞爲留守兼壯勇外使行宮整理使惟大臣武將須特旨又置判官以佐之壯勇之設營有年而將臣之稱號未定以待外使之出也壯勇營兵房爲壯勇使而營中文牒大將稱之如御營使之稱御營大將置都提擧備其式亦如經理廳都提擧之三公例兼而扈衛大將合廳以屬之若內外營軍需兵食辦備措處皆不藉於經費此所以爲所重峙藏儲用者也予之寤寐一念在於慕先而保民雖似殊岐其用一致斯民也先王之民也今欲懷保小民宜先蘇弊弊之大者莫過於軍營之多是以予於初元朝參也擧諭四目四目之中惟軍與民居其二言之將欲行之臨先王所御之門踐先王所御之任而徒言而不能副其言予雖否德汚不爲此使中外熟看此敎諦究微旨知予經之營之啓佑我後人祈永萬億年之本意履素曰園所遷奉之後本府體貌尊嚴管轄之人間雖有正從二品特授之事爵秩官銜依舊是三品衙門事面終涉未安矣今伏承傳敎下者誠爲幸甚府使旣陞留守又兼壯勇外使則當先定品秩兩都則例以從二品以上差擬而至於本府比兩都尤爲自別大臣武將特除外文宰差擬限以正二品以上定式似合事宜矣上曰正卿以上定式今番則當特除矣出擧條履素曰本府亞官旣因下敎以判官定制矣松都則經歷用文官沁都則經歷用蔭官本府判官文蔭問當有定式故仰達矣上曰本府不但曾有判官小心而久任專意吏治者莫如蔭宰以五品判官定式可也出擧條履素曰本府旣爲留守則畿伯當依兩都例例兼留守故仰達矣上曰依爲之出擧條履素曰壯勇營都提擧亦如經理廳之三公例兼而扈衛大將合廳以屬之事命下矣都提擧依惠廳例三公皆例兼乎抑依軍門都提擧例備望受點乎上曰此是例兼以扈衛大將所帶之臣單付可也出擧條履素曰本府旣陞留守時府使宜有區處之道故敢此仰達矣上曰先令該曹今日政付軍職可也出擧條昌順曰壯勇營都提調差出事命下矣當從大臣座目擬入乎上曰此後則以扈衛大將時帶大臣單付可也出擧條命大臣以下先退命益運書傳敎曰政官牌招開政又命書榻敎曰守禦使密符以前任全羅監司密符仍佩又命書榻敎曰大司憲前望單子入之待下批牌招察任又命書傳敎曰以水原前府使李敬懋刑曹判書除授又命書傳敎曰係是令初益當先尊體貌行判中樞府事蔡濟恭拜水原府留守又命書榻敎曰壯勇營大將金持默牌招聽傳敎受符上曰本府留守壯勇提調壯勇大將御將入侍賤臣承命出傳與水原留守蔡濟恭壯勇提調徐有隣壯勇大將金持默御營大將趙心泰偕伏進伏濟恭曰春寒尙峭勞動旣多聖體若何上曰一樣矣上敎濟恭曰古有爲官擇人之言今則可謂爲人設官濟恭曰以臣才猷雖在年富力强之時當此設施之初識短才劣無望堪承況今精力已衰病情又痼保釐重任實有辜負聖簡僨誤國事之慮矣心泰曰壯勇內外使伏承下詢敢此仰達矣壯勇營今爲內外營壯勇內使旗號稱以壯勇內軍司命壯勇外使旗號稱以壯勇外軍司命恐合事宜矣上曰依爲之出擧條上命益運讀傳敎諭書訖命退諸臣權退日暮時至益運跪告懸燈刁斗上曰知道
정조 17년
行都承旨沈煥之隨駕宿左承旨申獻朝隨駕宿右承旨金孝建隨駕直左副承旨李書九隨駕宿右副承旨李益運隨駕直同副承旨林道浩守宮直假承旨申耆守宮直注書李海淸隨駕宿一員未差假注書鄭文始隨駕直事變假注書鄭馦守宮直
정조 17년
大駕詣顯隆園入齋室後內閣政院玉堂藥房朝廷二品以上六曹堂上兩司長官口傳問安答曰知道
정조 17년
還詣水原府後內閣政院玉堂藥房朝廷二品以上六曹堂上兩司長官口傳問安答曰知道
정조 17년
傳于李益運曰上元前後各一日弛禁事分付巡邏營門
정조 17년
李益運以備邊司言啓曰水原府陞爲留守且置判官矣本府幅員非不廣闊而營邑設始之後凡百措處與前大異傍近屬邑宜有合竝添補之道而安城龍仁振威果川等邑俱是直路事多掣礙不可輕議唯安山一郡本以蕞爾小邑近益凋弊不成貌樣今若以此添補則在本府大有所益道里見甚便近於民亦無難處之端安山郡合竝移屬於水原府倉庫糶糴依前仍置使本土之民受還於本倉俾除往來負載之患何如傳曰允
정조 17년
敎守禦使鄭民始書曰內閣邇班喜南藩之返節戎垣重望畀前軍之宿趼注意者深簡心之眷惟卿有文學政事之譽爲國家休戚之臣慷慨討賊之忠麟經一部從容同德之會龍潛故人精神識慮之周通詞華特其餘事錢穀甲兵之該貫才猷獨超同朝譬之北平之獨存寡躬之倚毗可見屹然中流之特立平生之操守不渝睠玆漢南一城實惟畿左重鎭器械儲餉想列朝撤土之謨襟帶金湯仍溫祚設險之舊肆我家緩急所恃亦惟卿疇昔爲治董安于之居晉陽尙有惠澤之不忘周畢公之尹洛邑夙聞保釐之得宜適當藩服之還朝又値守禦之謀帥歷數笠穀宿望只欲得君重焉況籌司例兼不復煩卿出也玆授卿以南漢山城守禦使卿其祗受寵命益懋遠獻元帥詩書咸曰郤縠之可朔方部曲應喜令公之來繕修城池講龍繇澤地之象折衝樽俎仗猛獸藜藿之威自餘稟裁厥有典憲於戲圖書潤飾晉接頻許於讌閒裘帶優游節制夙有於成範故玆敎示想宜知悉知製敎徐榮輔製進
정조 17년
十三日行顯隆園親祭敎是時亞獻官右議政金履素終獻官昌城尉黃仁點贊禮禮曹判書閔鍾顯典祀官兼大祝修撰金羲淳園司令尹光濩執禮副校理李相璜祝史吏曹正郞李運行齋郞兵曹正郞嚴耆贊者引儀金東覽崔慶鎭贊引引儀任希澤祭監監察李宗爀
정조 17년
癸丑正月十三日卯時上詣顯隆園擧動入侍時行都承旨沈煥之左承旨申獻朝右承旨金孝建左副承旨李書九右副承旨李益運記事官李海淸假注書鄭文始記注官承膺祚記事官洪樂游一提學鄭民始檢校直提學徐有防原任直閣鄭東浚尹行任檢校直閣徐榮輔南公轍以次隨駕上具軍服御壯南軒命書榻敎曰藝文提學許遞前望單子入之待下批牌招察任上敎益運曰與兩館提學內閣提學持此御題留此試取可也書九跪告三吹吹螺如例訖上乘轎前發至鄕校前路下轎乘馬詣園所齋室前降馬入齋室改具淺淡服烏犀帶乘輿詣紅箭門外降輿就板位行再拜禮訖仍詣丁字閣神位前三上香執爵獻爵大祝進讀祝訖上出就板位亞獻官右議政金履素終獻官昌城尉黃仁點以次行禮如儀訖上復行再拜禮仍詣園上奉審上拱趨三周於象設內外敎園官等曰樹木今則庶可成樣矣案麓猶未茂盛加意申飭可也掃雪之處太廣且雪水利於莎草云此後則階砌下數十步外勿爲掃除可也命近侍奉審碑閣步詣紅箭門外乘輿由西麓逶迤詣小西門基親審植木勤慢訖還御御眞奉安閣命閣臣承史行奉審禮命書傳敎曰園司陞敍事知守僕員役守護軍等令該曹考例施賞御其奉安閣兼令衛將各內下弓矢一部賜給下人等米布題給又命書傳敎曰百官揷羽又命書傳敎曰自園所洞口至崇禮門捧上言少頃上乘馬進發詣水原府書九曰宣傳官不傳信箭駕後軍兵落後不來宜有重勘之擧矣上曰當該宣傳官記過上御得中亭命文武試官入侍賤臣承命出傳與文試官藝文提學徐有隣弘文提學李秉鼎校理李相璜修撰金羲淳武試官水原留守蔡濟恭訓諫大將徐有大御營大將趙心泰兵曹正郞嚴耆偕入進伏命考券試射訖命書傳敎曰今日水原府邑底儒生試取時賦居首幼學尹持昇表居首幼學趙萬元竝直赴殿試幼學李奭祚年過八十應製旣入格今日又參榜特賜御批一體直赴殿試賦之次三下幼學尹絖表之次三下幼學權佑直赴會試表次上生員任禹常幼學申百顯賦次上幼學金致聖生員申光軾幼學申勗各紙一卷賜給又命書傳敎曰八十一歲老人之自作自書精力之强健可謂瑞物直赴李奭祚令本府優給米肉又命書傳敎曰依昨年例明日當還宮令留都營知悉又命書傳敎曰治道之役不但用民力最難者掃雪旣有培養峙捷路至於細南橋大路則除非特敎勿爲掃雪亦勿治道事分付又命書傳敎曰駕過之處當有惠政況昨年穡事本府海面民情之頷顑無異於湖西云外此他面亦可推而知令道伯抄其最饑困者白給糧資以示朝家爲本府地方推及坊內民人之意廣州衿川輦路面亦依此爲之至於果川治道之役民力倍入一體抄飢白給事分付前全羅監司鄭民始曰本道禁衛軍今年爲上番當次而災荒旣甚時氣又熾非但資裝之難辦此是莫重宿衛之軍則以不淨處許多軍卒上來入番亦甚未安在前如此之時多有停番之例一番則已爲裝發逢點雖無及矣自二番停番似好下詢廟堂處之何如上曰停番嶺南亦有尤甚處上來者乎令廟堂草記稟處可也民始曰本道尤甚邑中興陽珍島爲最尤甚以今民勢稅大同實無趁限準納之望取考丙午前例有蘆嶺以下十三邑大同米三分一待秋停退之事矣京廳需用亦甚苟艱雖難許多邑停退至於興陽珍島則宜施別般軫恤之政兩邑大同米限折半依近例待秋停退何如上曰依爲之民始曰考見本道設賑時前例則私賑邑只令守令自備或用富民願納穀而願納穀旣難多得守令亦難優辦故賑政每有不實之弊旣是私賑則雖不可劃給公穀至於空名帖與穀物有異若干分俵於私賑邑以爲補用之地似無所妨故臣於今番則與公賑邑一例俵給使之作穀此穀則令私賑各邑仍爲取用於賑資何如上曰依爲之民始曰本道木大同上納各邑旣有木邊參半之命又以如有不得不純錢處往復該廳許令代錢爲敎木邊參半已是莫大之恩澤民情莫不感激而但本道綿歉可謂無前一道同然至於純錢實無區別取捨之道以今木貴當年大同雖許木邊參半必無趁限準納之勢旦於此中又有純錢則京廳需用亦當不敷臣意則今年木大同當納者竝以十月退限使之備納則庶爲紓力之方亦爲均惠之道故敢此仰達矣上曰依爲之民始曰本道宣化堂及行閣四十餘間一竝新建而在前宣化堂重建及南門新建時監董裨校有狀聞請賞之例矣今番則雖不狀聞而監董之臣帶率軍官折衝金學祖將校折衝金厚性閑良金恒城不無效勞亦有前例故敢此仰達矣上曰旣有前例云竝施加資之典可也出擧條日暮時至益運跪告懸燈刁斗上曰知道命權退諸臣以次退出
정조 17년
行都承旨沈煥之坐左承旨徐榮輔坐右承旨申獻朝坐直左副承旨金孝建坐右副承旨李益運坐直同副承旨林道浩坐注書李海淸仕一員未差假注書鄭文始仕直事變假注書鄭馦仕
정조 17년
大駕詣果川縣晝停所後內閣政院玉堂藥房朝廷二品以上六曹堂上兩司長官口傳問安答曰知道
정조 17년
沈煥之啓曰右副承旨李書九謂有情勢纔已出去矣今此動駕承旨不可不備員卽爲牌招何如傳曰許遞令該曹口傳付軍職
정조 17년
傳于沈煥之曰承旨前望單子入之待下批牌招察任
정조 17년
兵曹口傳政事副司直李書九
정조 17년
癸丑正月十四日辰時上自水原府還宮入侍時行都承旨沈煥之左承旨徐榮輔右承旨申獻朝左副承旨金孝建右副承旨李益運記事官李海淸假注書鄭文始記注官承膺祚記事官洪樂游一提學鄭民始檢校直提學徐有防原任直閣鄭東浚尹行任檢校直閣南公轍以次隨駕上具軍服御隱若軒益運跪告三吹吹螺如例訖上乘轎進發駐轎於水原終境命水原判官入侍賤臣承命出與金魯成偕入進前上敎曰凡事無論大小事必與留守相議爲之其中可以變通者釐正者爾皆抄錄事實詳探物情後上京來待可也進詣果川御富林軒命畿伯率各務差員入侍賤臣承命出傳與京畿監司徐鼎修廣州府尹徐有臣果川縣監李祉源衿川縣監李洛秀偕入進伏有臣等各奏職姓名訖上敎有臣曰卿到任屬耳別無可問之端而今番幸行果無爲弊之事乎有臣曰聖念憧憧每除擾民之事故實無民弊之可達者矣上敎祉源等曰爾等之邑有何弊端祉源等曰別無弊端矣上曰昨下傳敎爾等見之乎抄飢之際分俵之時務盡誠意其中面里最尤甚處從所見或爲白給可也仍命退少頃上乘轎前詣舟橋司御望海亭賜侍臣等饌渡涉號令如右訖上改具戎服乘馬渡舟橋由崇禮門入敦化門協陽門還內諸臣以次退出
정조 17년
行都承旨徐邁修未肅拜行左承旨林濟遠坐直右承旨徐榮輔坐左副承旨尹理相坐右副承旨李尙度坐直同副承旨未差注書李海淸仕直一員未差假注書李垿仕事變假注書鄭馦仕
정조 17년
藥房都提調洪樂性提調金文淳副提調沈煥之啓曰園寢展禮聖慕克伸鑾蹕穩旋下情歡忭伏未審累日動駕之餘聖體若何寢睡水剌之節何如勞動旣多不瑕有損臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 17년
李尙度啓曰大司憲趙宗鉉掌令李日運姜文會持平金復仁呂駿永呈辭執義未差監察茶時之意敢啓傳曰知道
정조 17년
李尙度啓曰備邊司郞廳來言今日賓廳日次而問安相値不得來會云矣敢啓傳曰知道
정조 17년
李尙度啓曰禁衛營將官來言今日本營軍兵日次私習云矣敢啓傳曰後日次爲之
정조 17년
李尙度啓曰御營廳將官來言今日本廳軍兵日次私習云矣敢啓傳曰後日次爲之
정조 17년
林濟遠啓曰假注書鄭文始身病猝重勢難察任今姑改差何如傳曰允
정조 17년
鄭文始改差代以李垿爲假注書
정조 17년
傳于林濟遠曰右承旨入侍
정조 17년
傳于林濟遠曰同副承旨遞差
정조 17년
傳于林濟遠曰承旨憊矣守宮及昨日除拜者外竝許遞與未差之代前望單子入之待下批牌招察任
정조 17년
承旨前望單子入之徐邁修林濟遠尹理相李尙度落點
정조 17년
傳于林濟遠曰留都堂上承乏雖點下公罪則公罪太涉遽然吏曹參議申耆許遞摠管柳誼仍任前職吏曹刑曹堂上前望單子入兵曹堂上口傳差出
정조 17년
林濟遠啓曰卽者中樞府錄事來言判府事金鍾秀今方出去楊州地云係是大臣去就敢啓傳曰知道
정조 17년
吏曹刑曹堂上前望單子入之刑曹參判李在學參議鄭致淳吏曹參判沈煥之參議李冕膺落點
정조 17년
吏曹口傳政事以金翊休爲兵曹參判申耆爲參知
정조 17년
傳于林濟遠曰行宮整理使之職銜卽如關西伯之例兼外度支也旣有職名則宜專職務況行宮凡事上自御膳御用下至分辦雜物皆出於本府著在定例亦令條列草記稟處以爲遵行之地
정조 17년
傳于林濟遠曰畿輔防禦重地不可一日曠任左防禦使屬之何邑當否大臣兵判相議論理草記稟處事言于廟堂道伯例兼居留政官待開門牌招開政兼留守及左防禦使下批禿城中軍依前當爲本府所管之中軍而履歷則只當用大興例乎抑稍尊階級乎職掌則只管緝詰之政而不兼討捕使名乎抑討捕使使新設之防營兼帶乎亦令廟堂指一稟處
정조 17년
傳于林濟遠曰此亦爲民之意也行幸前夜特命承旨書置傳敎回鑾前臨時頒布矣今日始取見正書朝報以上元前後各一日弛禁書出近來承宣事皆如此以此文勢觀之上元當夜當依例夜禁乎當該承旨遞差上元前一日至後一日弛禁改書頒布事該房知悉
정조 17년
傳于林濟遠曰上元前一日至後一日弛禁事分付巡邏營門
정조 17년
李尙度以備邊司言啓曰全羅前監司鄭民始湖南上番軍停止事所啓批旨內嶺南亦有尤甚處上來者乎令廟堂草記稟處事命下矣嶺南上番軍當次問于禁御兩營則御營廳則以爲今年鄕軍上番非嶺南當次禁衛營則以爲嶺南雖是次第當番在於今年十二月云徵番旣在秋成之後則尤甚處上來與否似無可論矣敢啓傳曰知道
정조 17년
李尙度以兵曹言啓曰今番顯隆園幸行時隨駕將校軍兵各差備等犒饋依定式以乾物分給之意敢啓傳曰知道
정조 17년
李尙度以壯勇營言啓曰依下敎本營隨駕將校軍兵等處設粥分饋之意敢啓傳曰知道
정조 17년
李尙度以壯勇營言啓曰每歲春秋園幸居先則乾犒饋依例分給事曾有定式矣今番園幸時本營隨駕將校軍兵乾犒饋依定式磨鍊分給之意敢啓傳曰知道
정조 17년
李尙度以訓鍊都監言啓曰今番顯隆園擧動時衛內將校軍兵等處十三日饋粥之意敢啓傳曰知道
정조 17년
李尙度以訓鍊都監言啓曰今番顯隆園行幸時隨駕將校軍兵及武藝廳犒饋依定式以乾物磨鍊分給之意敢啓傳曰知道
정조 17년
李尙度以御營廳言啓曰依下敎今番園幸時駕前別抄兼內吹及本廳隨駕將校軍兵等處十三日饋粥之意敢啓傳曰知道
정조 17년
李尙度以御營廳言啓曰隨駕駕前別抄兼內吹及將校軍兵等處依定式乾犒饋磨鍊分給之意敢啓傳曰知道
정조 17년
李尙度以舟橋司言啓曰依下敎舟橋司監官領將船匠別單二度書入之意敢啓傳曰知道今番行幸初欲念前後爲之以解凍之在近進定於旬後矣此乃爲江民之意也今下賞典依判下卽爲分給而日氣自今日西南風緊吹益凍之意舟橋先自鋪板撤去俾勿遲滯可也
정조 17년
大司憲趙宗鉉箚曰伏以臣於昨日園所陪扈之路伏承差祭外百官勿許參班之敎臣等聚首訝惑莫省所以聖敎之下不得不蒼黃退待於洞口矣回鑾後始伏聞初無勿參之敎乃是喉院誤傳之致云展禮園寢百僚參班禮意有在所重何如而致令已會之班未免中途而罷大關國體有駭聽聞此不特一時傳敎誤傳之比而已請當該承旨亟施譴罷之典取進止答曰省箚具悉箚辭可謂得體然聞其事實似是下屬次次誤傳承宣推考禮監吏之誤傳卿亦有不飭之責而奏御文字在所敬謹況箚牘卽臺臣隨身之物則今以非肅單似啓目之本書納者大關臺體卿則遞差無一言捧入當該承旨亦爲遞差
정조 17년
都承旨徐邁修疏曰伏以先朝寶曆百齡斯屆新元景籙萬壽無疆園蹕穩旋玉候增康殿宮悅豫尺衣奉歡臣民蹈忭率普惟均仍伏念臣纔自海鎭蒙恩還朝之路連伏奉敎旨下者先有三銓馹召之命繼有亞卿晉擢之寵知申之再除金吾之兼授又復竝在其間恩光被海華誥織路島氓爲之聳觀行旅莫不動色臣惝怳驚懼如夢如眞莫省所以得此於聖明也噫臣本一殘常蔭耳戇愚菲劣素無尺寸之長僥倖一第又値衰老之境低徊冗散固其本今尊寵華顯豈曾夢到而幸際明時偏蒙殊知魯鈍近於多質則褒之以純慤疎迃似乎無竸則詡之以公平由三司而驟置於緋玉之列篾一效而屢試以淸要之任察其無他則或開其進言恕有難冒則曲副其辭官隨事庇覆到底成就式至今幸免大何伊誰之賜也無如昏迷多錯動則生疣向來政注自速嚴敎至今追訟惶汗浹背擇擬之命旣勤提耳則尤宜細考政案益致難愼對揚我聖上擇入分憂之至意而率爾排望全失照檢終至冒請變通致煩酬應論其辜負合被重誅而恩補薄罰非罪伊榮曾未數月旋命內移恩除寵擢仍又聯翩於十數日之內有若無罪可論有勞可紀者然臣誠惶惑罔知所以措躬也雖使臣僨誤不著於已試資歷適當於久次前此兜攬已極踰濫況釋褐纔及七年之間節次推遷平步高擧以至於今日非常之誤恩臣愚死罪竊恐至哲之明一失於愚臣也嗚呼亞卿卽古所稱命德之器也雖其人不如古器隨而降未必優有其德者必膺是命然或以才望焉或以勞勩焉或以勤久焉鮮或有不虞濫觴則臣於此三者豈嘗有彷彿其一焉者乎此殆臣冥升不已顚沛將至卒當此僬僥之千勻蚊負之泰山以益其過福也臣自聞命以來凌兢怵惕五內失守區區廉愧未暇及於物議之可畏名器之難玷而只自反身而憂者不啻臨深而履薄也昨於歸路馳進行在急於陪扈之禮雖不獲已祗肅新命而若其仍因盤礴若固有之豈臣斷斷本情之所敢出者哉臣本朴素無文不解漫語豈敢一毫飾讓模倣例巽爲此瀆擾之說哉傾瀉肝血亶出誠曲臣所仰恃者以聖上平日眷顧之隆亦或憫察於此玆敢不避猥越之嫌疾聲仰籲於天地父母之下伏乞聖慈特垂鑑臨曲賜矜諒亟命收還臣新授資秩以重名器以安私分則終始生成之澤實無大於此者臣不勝攢手祗祝焉且臣防踏僉使解由未出其於公格尤不可冒膺竝乞照例遞免焉臣無任云云答曰省疏具悉解由勿拘卿其勿辭行公
정조 17년
黃海監司金方行疏曰伏以園寢祗謁聖慕克伸鑾蹕穩旋玉候冞康臣民慶忭小大惟均仍伏念臣身之前後遭罹萬無一幸而聖澤之終始生成逈出千古坑坎而袵席之滓穢而薰休之隆恩厚渥與天無極毛髮頂踵罔非造化之攸及而官秩恩榮初豈意望之敢到哉至於師儒之職是何等峻選而一朝擧而加之於人望之外以臣譾劣以臣昏謬豈有一分可堪之望而猶且拚棄廉偶冒沒承膺不知臣者謂臣貪榮知臣者謂臣怵分臣雖冥頑不靈如魚如豚一段彝性尙有不泯者存焉則其感祝之忱圖報之誠寧不萬倍於人而只緣才具不稱負乘踰分昏憒之性觸事冥愚迷之識隨處生疣三載于今一無自效以至士習之日趨淆漓文風之漸至委靡無往非罪臣實自知噫得有今日緊誰所賜而晝宵感結之忱終歸辜負之科塵刹圖報之念畢竟僨誤而中夜無寐撫躬自悼惟願速被誅殛之典少贖不忠之罪矣千萬不自意海闑新命遽下於蹙伏求死之中臣誠惝怳震悸莫省所以致此也嗚呼以臣一身而辜恩於前者雖欲追補於後僨事於內者未必能效於外矧乎方面之寄其爲任之重且大又如何哉上而承流宣化修明風敎下而興利除害奠安民生大而考績黜陟之政少而聽理剖決之責非若一官一事之隨分可了則自顧人器萬不近似況此海西一路歉荒之餘瘡痍未蘇虽蠢之俗剸理尤難自非才諝優於彌綸威望足以彈壓者則不可以當是任也明矣臣若徒怵義分不量而入舊罪未勘新孽復作則于斯時也雖以我殿下之至仁至慈覆載如天地撫育如父母亦安得輒煩聖慮每每曲保哉左右思量旣無膺命之路則亦不敢一向泯默猥陳短章仰瀆崇嚴伏乞聖明察臣言之非出飾讓諒臣才之不可堪任亟命鐫改以幸公私不勝萬幸臣無任云云省疏具悉卿其勿辭往哉剛克
정조 17년
癸丑正月十五日申時上御重熙堂右承旨入侍時右承旨徐榮輔記事官李海淸記注官金良倜記事官洪樂游以次進伏訖上命讀諸上言仍書判付訖上曰卽爲回啓俾無遲滯事分付可也命退承史以次退出
정조 17년
行都承旨趙尙鎭未肅拜左承旨申耆坐右承旨李書九坐直左副承旨南公轍坐直右副承旨未差同副承旨未差注書李海淸仕直一員未差假注書李垿仕事變假注書鄭馦仕
정조 17년
傳于李書九曰行幸時慈殿宮問安往來承旨所騎驛馬例爲立把於諸道而近因省弊驛馬則勿把其代以訓局馬兵分塘定立而或有封書外濫騎之弊申飭何如則以今番現發觀之留都營狀啓亦用此馬若此則立拔之意果安在哉況如是之際馬兵馬匹其可堪乎欲省外驛之弊反貽馬軍之害前此屢次申飭之下該營擧行焉敢若此留陣大將李漢豐爲先從重推考此後除非內下封書外騎塘馬者直以紀律從事不飭之將臣以濫騎律論書付各營每當行幸時將臣知此意預爲申明嚴飭
정조 17년
李書九啓曰卽見咸鏡監司金憙有旨祗受狀啓則李鎭翼之名誤以翼鎭書之人名誤書係是不審推考何如傳曰允
정조 17년
行大司憲趙宗鉉啓曰臣屢叨見職觸事瘡疣至於日昨陪扈之班禮監吏之檢飭卽其職責而臣矇不檢飭乃因誤傳之言竟闕享班之禮疏箚紙之預待亦是府例而臣初不預待全昧敬謹之體終歸草率之科聖批之下罪戾自著臺體之壞臣實爲首而承宣被罪臣獨倖逭惶隕恧蹙無地自容以此情踪何敢晏然昨緣日暮今始來避所失尤大請命遞斥臣職答曰昨批旣有遞差之命卿何來避乎卿之見任可謂毛將焉傳卿則退去書出旣不致察來避因仍昧然捧納承旨遞差仕進之後無不呑棗捧啓之時亦皆傍觀添一酬應此固惟允之義乎在院承旨一竝遞差前望單子入之待下批牌招傳曰昨於憲長批中有卿則遞差無一言捧入承旨亦爲遞差之句語矣今因避啓事起疑取見批旨原本傍有抹改處致此漏書司謁雖未瑩誤傳文勢不接則豈可不微稟乎昨夜批答書出承旨罷職
정조 17년
承旨前望單子入之趙尙鎭申耆李書九南公轍金翰東李身晦落點
정조 17년
李書九啓曰新除授右副承旨金翰東時在慶尙道安東地同副承旨李身晦時在全羅道全州地竝斯速乘馹上來事下諭何如傳曰允夙夜之職不可曠任竝姑許遞申飭上來
정조 17년
兵曹口傳政事副司直徐榮輔
정조 17년
李書九以備邊司言啓曰傳曰畿輔防禦重地不可一日曠任左防禦使屬之何邑當否大臣兵判相議論理草記稟處事言于廟堂道伯例兼居留政官待開門牌招開政兼留守左防禦使下批禿城中軍依前當爲本府所管之中軍而履歷則只當用大興例乎抑稍尊階級乎職掌則只管緝詰之政而不兼討捕使名乎抑討捕使使新設之防營兼帶乎亦令廟堂指一稟處事命下矣左防營當於竹山長湍富平仁川南陽中移設而竹山地勢稍異長湍移屬於坡州已久不必更議富平前無意義仁川雖稱形便而設始似費事力則當以南陽爲歸蓋其關防也軍校也不至於大更張而自可置防禦營京畿左防禦使移設於南陽府爲宜問于兵曹判書臣李文源則其議與淺見一般禿城中軍履歷當用大興之例而本府留守差擬視松留加一等爲正二品則中軍亦當稍尊階級以邊地以上差遣定式而只管緝詰之政至於討捕使係是京畿討捕使則恐不可付之水原中軍而已此則一體移設於新設防營水原一府內禁戢之政亦當依松沁兩營例當自本府擧行竝以此分付何如傳曰允
정조 17년
以全羅監司鄭民始狀啓羅州牧漂海人金水長等今旣生還恤典及屯稅漁稅蕩減恩典似當還收令廟堂稟旨分付事傳于李書九曰特爲蕩滌事回諭
정조 17년
李書九啓曰吏曹判書鄭昌順參判沈煥之牌不進推考傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 17년
有政吏批判書鄭昌順牌不進參判沈煥之進參議未差右承旨李書九進啓曰判書鄭昌順受由參議未差小臣獨政未安何以爲之敢稟傳曰仍爲之以成鼎鎭爲兵曹參議鄭晩錫爲吏曹佐郞兼水原留守單徐鼎修安山郡守申昔減下
정조 17년
兵批判書李文源病參判金翊休未肅拜參議李濟萬入直進參知成鼎鎭未肅拜左承旨申耆進副司直柳誼閔台爀尹㬦同知崔祥麟僉知廉重鉉竝單付京畿兵馬左防禦使單南陽府使具紞副摠管柳誼仍任事承傳
정조 17년
以安城郡守望筒傳于李書九曰安山前郡守單付
정조 17년
吏批再政兵曹參議單李濟萬參知單成鼎鎭安城郡守申昔單付事承傳
정조 17년
李書九啓曰南陽府使兼防禦使下批諭書密符當爲傳授密符則使宣傳官齎傳諭書則安寶後使院吏齎傳何如傳曰允
정조 17년
南公轍以備邊司言啓曰本司文郞廳摘奸時執捉諸人之見囚於果川及水原府者從輕重決處後草記事命下矣被捉委折旣未覈實且在囚者俱是各營各司下人竝押來本司以爲査問後分輕重勘處之意敢啓傳曰知道
정조 17년
李書九以兵曹言啓曰羽林衛將安橚時帶宣傳官勢難兩處供職呈狀乞遞禁軍之任改差何如傳曰允
정조 17년
李書九以兵曹言啓曰龍虎營待年軍宋德弼今正月十三日楊州新峴近處中虎一頭私獵捉得以納故依例封進而取考軍兵捉虎施賞前例則先殺軍三升一疋木綿二疋布子一疋而待年軍則例陞元軍矣今此宋德弼係是待年軍依他例元軍陞實之意敢啓傳曰知道捉虎軍書啓可也
정조 17년
南公轍以戶曹言啓曰舟橋司船匠都邊首車二福等三名使役別單判付內各木二疋米五斗或帖加間從自願擧行後草記事命下矣問于本司則車二福金宗河崔明倫等皆願帖加云故米木施賞不爲擧行而帖加一款分付兵曹何如傳曰允
정조 17년
李書九以刑曹言啓曰依下敎司鑰車大興別監李弘根着枷嚴囚司謁李德鳳本曹逢授之意敢啓傳曰知道
정조 17년
刑曹啓目猥濫擊錚人等原情後錄爲白乎旀交河李彦海原情勿施照法嚴處安東柳井祚原情置之東萊李命臣令道臣詳査決處靈光河載弘令道臣詳査處之何如判付啓竝只依允爲旀近來擊錚猥濫太甚駕前咫尺無難喧聒除非遠望處如法爲之者外一竝勿施之意旣有飭敎則又何如是多數移送乎此蓋考喧都事不能申飭之致爲先從重推考曹屬受去之際亦安知無奸弊乎卿其査實懲治爲旀李彦海則猥越雖甚卿是武將從公決給俾無更訴之弊柳井祚一事兩呈法當勿施聞其原情情則可矜只以上言回啓爲良如敎又啓目擊錚人徐聖彬原情云云所供如此上裁何如判付啓分付該道俾卽從公決處爲良如敎
정조 17년
行吏曹判書鄭昌順疏曰伏以展禮園寢聖慕克伸鑾蹕穩旋玉體萬康臣忝在陪扈之列益切忭幸之忱仍念臣少劣識短年邁病痼毋論淸朝要膴之職雖在閑司冗漫之任已不堪於器使之末而前冬西銓之除忽下夢想之外察典有期巽牘靳許遂至冒膺遽經大政譬如力盡之駑尙徘徊於末路哀鳴之鳥猶眷戀於舊枝非但自慙亦堪自傷其不能任服乘之勞有騰翥之志則明矣況其瘡疣之難掩實荷涵貸之洪私而威顔咫尺猥陳衷懇特賜體諒仍許鞶遞竊幸衰癃之實狀已蒙天鑑之俯燭從此匪分之職庶無再誤之恩迺者東銓復授之命又在西銓纔遞之餘未踰旬望之頃迭據兩銓之長微臣兜攬之懼有不暇言而古人壠斷之譏殆亦近之私心震懍靡所容措如無人非必有鬼責此固臣命卒之秋也時在元朝禮重祗謁祈年社壇義在駿奔恭俟禮成之日以爲瓜遞之期而又當園幸不敢言私遂以副急之出便成蹲冒之計每一循省冞增愧懼今則新年之禮儀次第利成區區去就之義亦可以自伸矣臣本蒲質先瘁殘齡已頹病與齒添氣隨年衰平居杜門視蔭度日公車之報不見爭市之言不較身在城闉心同野傖而特以禮防之年限未至朝籍之名姓猶在耳雖存縷息無異尸居尙可與論於銓衡機務之任哉然此亦臣一身之私事而堂堂聖朝任官之方傳之京外垂之來後豈不笑朝廷之空虛駭四方之聽聞哉目今履端之景福川至勵精之明政日新而使此衰憒之賤品冒授東西之銓柄至以冢宰重任寄之於不生不滅之人置之於若存若無之地從他笑罵任渠瘝素者實非新年惟新庶政之義今臣求解一念如望歲焉非直爲私寔出爲公此不待臣辭之畢而必有以處之矣伏乞聖明察臣言之非出飾讓念臣職之不可虛縻將臣所帶銓部籌堂有司等任竝賜鐫免仍刊前望以重選任以安私分不勝大願臣無任云云答曰省疏具悉卿其勿辭調理行公
정조 17년
敎黃海監司金方行書王若曰有若虞四岳分治海西居一於八路政須漢千石共理管下凡卄有三州以地則爲畿右唇齒之形擇人則重河東股肱之寄西接灣箕之孔道歲過三使星之行南通登萊之漂船地惟一帆風可到土饒鹽魚銅鐵之産尙患供億之難支士須習弓馬馳射之才然後緩急之足恃更兼習俗之獷悍重以積弊之蝟興孰可以來旬來宣予所以其難其愼惟卿不似今人樣範自有古家風儀恬謹淳愨之操卽其外貌前後拔擢之眷簡惟上心珮銅虎之符而克著湖治踐金馬之署而遂長泮席歷試旣久眷毗實深玆授卿以黃海道觀察使兼兵馬水軍節度使巡察使海州牧使卿其益勉弘猷祗若休命非剛無以戢猾卿其勉言在玆惟廉庶幾律貪予所期望者此無憚大吏克明三考之規綏我小民毋使一夫不獲自餘裁稟悉有典章於戲若興學詰戎之方亦惟施措間事苟利國便民之政何待勸勉後爲故玆敎示想宜知悉
정조 17년
行都承旨沈煥之坐左承旨申耆坐直右承旨李書九坐直左副承旨李益運坐右副承旨南公轍坐同副承旨柳匡天坐注書李海淸仕一員未差假注書李垿仕直事變假注書鄭馦仕
정조 17년
李書九啓曰大司憲執義未差掌令李日運姜文會持平金復仁呂駿永呈辭監察茶時之意敢啓傳曰知道
정조 17년
李書九啓曰禁衛營將官來言今日本營軍兵日次私習云矣敢啓傳曰知道
정조 17년
李書九啓曰御營廳將官來言今日本廳軍兵日次私習云矣敢啓傳曰知道傳于南公轍曰左副承旨入侍承旨前望單子入之沈煥之李益運柳匡天落點
정조 17년
李書九以吏曹言啓曰訓鍊都監哨官洪普泳永平居良人李墨男等爲其父上言而限內不爲現身戶口亦不來呈上言內辭緣竝依例勿施何如傳曰允
정조 17년
李書九以忠勳府言啓曰本府近甚凋殘殆不成樣實非列聖朝優待勳臣設置盟府之盛意臣忝在首堂常切憂悶矣都事朴宗輔淸謹綜密隨事釐正庶有蘇救之望而今當瓜朔將至遞改誠甚可惜況且新定事例未及就緖若使付之生手則恐至功虧一簣姑爲仍任何如傳曰允
정조 17년
申耆以備邊司言啓曰頃奉筵敎忠淸兵營方物兵使李光燮親自封進而監營以虞候替行論罪且兵使封進日字在於監司論罪之前其間事實相左委折査問該道監兵使處矣卽見忠淸監司李亨元所報則以爲監營所封方物前期卜定於兵營則兵使成報狀監封以送而封進官例以兵使懸錄於物目單子矣今番正朝方物虞候之替代監封實是無前之事果有所請罪而若其兵使所封進上自兵營直爲封進本不關由於監營矣狀啓中虞候代封云云非兵營方物卽監營方物云兵使李光燮所報則以爲巡營所封方物例自兵營監造前期上送而今番所遭實關廉防辭狀癈務故勢難如例呈牒果使虞候替報形止而兵營方物前已親封云矣敢啓傳曰監營卜定物種之虞候替行是豈狀聞之事乎道臣推考可也
정조 17년
申耆以備邊司言啓曰統制使李潤慶狀啓有回啓之命矣取見其狀本則盛陳兩農失稔民勢遑汲之狀仍以爲營庫儲留各樣木今爲三十三同二十四疋零而渝濕鼠破僅完不腐者爲八同三十二疋當寒民情如是矜悶則以此將棄之物救彼濱死之民恐合兩便以腐傷木中十四同四十九疋自開賑之日視其緩急量其容入計尺裁縫俾各掩體旣係改備之木則某樣拮据以爲充報而不待朝家知委輕先遷動惶恐待罪其餘朽傷木九同四十三疋零又過數三年則永無形體當成塵土莫重之需公然耗失亦甚可悶及今木貴之時從價發賣待其綿登改色貿充爲辭矣統帥事多有訝惑者雖未知庫儲木完破之爲如何而前此幾許同歇價發賣已涉乖當特以遂事勿說之義使之待豐作穀今又有十四同之不爲狀聞輕先出用九同零之從價發賣仰請改色之擧莫重軍需蕩然無餘帥臣道理固不當若是當其設賑分穀之時旣見懸鶉呼寒之民則惻然動心人情所同而轅門之內莫非軍卒統營之俸本不纖薄欲推同袍之義捐此廩祿救彼凛栗夫孰曰不可而今乃以軍需所儲或先給或後請原其心則雖出恤窮論其跡則大關違式向來風落松之擅給過加曲恕今番軍需木之壇用復事因循則來頭之弊不可勝言譴罷之典猶屬薄勘巨閫賑政設始方張今姑參酌待畢賑拿問定罪毋論充報與發賣旣行旦始有難中撤十四同依所請斯速拮据以錢充報九同零亦爲依所請發賣價錢一依前發賣例待豐作穀形止竝令伏聞此後則凡係公貨軍需不計多小新舊狀請回下前毋敢擅用自歸犯科之意一體嚴飭何如傳曰允雖云擅便似出爲民該帥臣爲先從重推考可也
정조 17년
李書九以兵曹言啓曰龍虎營待年軍宋德弼中虎一頭捉納依例陞實草記判付內知道捉虎軍書啓可也事命下矣本營待年軍宋德弼依下敎別單書入之意敢啓傳曰知道
정조 17년
李書九以壯勇營言啓曰本營軍餉色郞廳鄭致綏與新除授都提調洪樂性有翁壻應避之嫌呈狀乞遞矣謹按大典通編各司例兼提調與郞廳有勿避之文而都提調與戶曹判書之例兼惠廳差間翁壻與他相避自別郞廳鄭致綏改差何如傳曰允
정조 17년
申耆以壯勇營言啓曰謹依下敎牙兵事往復禁衛營兼內吹事詳問宣傳官廳則禁衛大將李漢豐以爲槍劍軍旣係衛內今此移屬別無相妨云啓螺宣傳官安橚李益煥以爲兼內吹本非舊制則今雖移屬元內吹假內吹與龍虎營細樂手自在擧行更無掣礙之端云矣禁營牙兵一百四十名雖全數移屬似無難便而該營存革之弊不可不念就其中七十名及御營兼內吹三十名竝與其接濟之需而移屬本營何如傳曰允
정조 17년
李書九以武臣堂上朔試射試官言啓曰今日試射時羽林衛將折衝李弘遠片箭邊一中騎芻二中以矢數計之則雖未滿四中騎芻例有倍劃之規依前例勿爲罷職何如傳曰允
정조 17년
李書九以舟橋司言啓曰舟橋自今日撤排之意敢啓傳曰知道
정조 17년
以水原府留守蔡濟恭啓本龍仁童蒙金必達擊錚辭緣令該曹稟處事判付內纔判安東柳姓入之供案又有此原情一邊之言雖難獨信一訟之決竝囚兄弟未知有甚委折而然是旀邂逅與否亦所當覈詳査狀聞事下諭道伯爲旀京中則鳴錚之類捧供卽放不待回下本府依此擧行事一體下諭于畿伯爲良如敎
정조 17년
禮曹啓目粘連觀此咸興成佛寺僧守敬等上言則本寺雖已重建碑刻尙未改豎云今此立碑一款亦令道臣從便擧行之意分付何如判付啓自有所重令道伯重刻豎立爲良如敎又啓目粘連觀此高城楡岾寺僧宗洙等上言則本寺樓閣將至頹壓爲言矣旣是名山且有舊蹟一任頹圮亦自可惜令道臣從便指揮俾無空廢之患何如判付啓分付道伯取考先朝己丑重修已例使之修葺爲良如敎又啓目粘連西部居幼學尹度喆上言鈴原府院君墓碑閣旣因道臣筵達修擧則延安府夫人墓碑閣似當一體修擧而係干恩典臣曹不敢擅便上裁何如判付啓所重一般分付道臣亦爲建閣爲良如敎
정조 17년
吏曹啓目粘連廣州居幼學尹鼎九上言曾前近九十老人多蒙嘉善階願蒙加資之典亦爲白有臥乎士庶年滿九十始許加資乃是定式是去乙其矣父庚戌加資旣出特恩而今又泛引年近九十之例請蒙恩資雖曰爲父其干恩之習倖望之漸實關後弊上言內辭緣置之其猥越之罪令該曹科治以懲民習何如判付啓鄕曲之人不識事例不是異事曉諭法典嚴飭放送爲良如敎
정조 17년
刑曹啓目粘連安東居草土罪人柳井祚以十六稚弱之年滿紙原情無非詬罵土主之說而有非平說道理之意揆以尊命吏慮後弊之道恐非細故兺不喩施刑旣由違令訊杖不過十五則固不足爲致命之端是白遣況旀一事再呈亦涉無嚴故果請置之旣承上言回啓之命上裁何如判付啓因催科用杖似非法外無論邂逅與否其妻又下從爲其子者之心豈不如此但其事實不可以其矣所訴決處嚴飭道伯親執詳査狀聞後稟處爲良如敎
정조 17년
漢城判尹金文淳疏曰伏以臣待罪見職七朔于玆隨處觸事無往非罪尋常懍惕如負大何至若今番柳井祚上言中攙及臣身者其事實之虛謊語意之危險實是千萬意慮之所不到臣於此亦何敢以涉於分疏懼於煩聒而不一暴其實狀也哉前月二十八日自政院分付於京兆下吏以爲連日赴公時見有何許喪人稱以訴冤抱狀來伏於金虎門咫尺之地所見駭怪卽刻出送門外使不得擊錚於元朝動駕之時云故臣亦嚴飭下吏使不得更近於禁門近處仍今出送門外則下吏來言果以此意分付喪人使之退去則大肆咆喝無意移動故多般曉喩僅僅出送於東門之外使府隷部屬三四人察其行止而已其翌日有朝士儒生六七人絡續來見於喪人所住之處至于夕間前來六七人一時還出所謂喪人換着平服亦入其中爲掩跡逃避之計下屬欲爲禁止則彼輩一齊拔劍威脅使不得近前仍與之同入泮村其時則只有部隷隨往觀其動靜矣諸人始也竝力毆打終又拔劍迫逐乘機散去莫知所向前後事狀不過如斯而當初政院揮揮本府擧行只是禁止元朝鳴冤則過元朝之後卽令勿問任其所爲矣今見其上言辭意則一則以爲因臣分付捽曳毆打又曰拘囚店舍牢鎖板門水火不通將至逼殺噫是何言也果如渠言捽曳毆打牢囚店舍不通水火則豈有許多人往來尋訪竟至變服逃去之理哉至於毆打一款臣以其有士夫之名申飭下屬俾不得凌藉故下屬之不敢下手不啻皎然而雖欲下手貴賤衆寡本自不敵而拔劍之後又莫敢誰何則渠必欲指無謂有專事構誣架鑿爲說而苟有一分人心則告君之辭何等謹敬而乃敢白地做出粧撰眩亂不念其上欺天聽乎臣雖無似粗欲以謹拙自持又況此事有關於同姓至親之間則論以常情夫豈有自臣阻搪自臣毆逐甚至縱下吏而捽曳毆打鎖板門而不通水火罔念遠嫌之義作此乖當之擧哉而人之爲言乃至此極誠危且怕矣但渠有何知覺其所慫慂者其亦太不韙矣橫逆之來往古何限而身爲卿宰名登囚供如臣所遭實所罕聞臣不足言有辱朝廷尙何顔面揚揚冒據乎本事顚末惟當據實陳暴恭俟處分玆不得不冒入文字仰煩崇嚴伏乞聖明俯賜諒察亟勘臣疲劣瀆擾之罪以肅朝綱以靖私義不勝幸甚云云答曰省疏具悉事實果然則所謂阻搪官差之人査治卿其勿辭行公
정조 17년
癸丑正月十七日未時上御重熙堂左副承旨入侍時左副承旨南公轍記事官李海淸承膺祚記事官洪樂游以次進伏訖上敎公轍曰都承旨何爲違牌云耶公轍曰有實故不得入來云矣上命書傳敎曰都承旨聞有實病許遞與未差之代前望單子入之待下批牌招察任命退承史以次退出
정조 17년
行都承旨沈煥之坐左承旨申耆坐右承旨金孝建坐左副承旨李書九坐右副承旨李益運坐直同副承旨柳匡天坐直注書李海淸仕一員未差假注書李垿仕直事變假注書鄭馦仕
정조 17년
李書九以都摠府言啓曰今日入直內三廳武兼禁軍及軍兵等中日習射請出標信傳曰知道
정조 17년
李益運啓曰大司憲執義未差掌令李日運姜文會持平金復仁呂駿永呈辭監察茶時之意敢啓傳曰知道
정조 17년
承旨前望單子入之金孝建落點
정조 17년
李書九啓曰新除授右承旨金孝建卽爲牌招何如傳曰允
정조 17년
以刑曹孟相元等擊錚原情啓目傳曰俱甚猥越一竝逐送事分付
정조 17년
刑曹啓目粘連水原居良人張道仁擊錚內辭緣係是山訟令漢城府稟處何如判付啓令道伯嚴飭山在官從公決給爲良如敎又啓目南陽居良人崔琓哲擊錚內辭緣係是山訟令漢城府稟處何如判付啓令道伯嚴飭山在官從公決給爲良如敎
정조 17년
刑曹啓目粘連龍仁居幼學金元哲擊錚原情勿施猥越之罪令本道考律重勘何如判付啓分付其矣原藉官捉來嚴治爲良如敎又啓目粘連唐津居童蒙扈鵬翼擊錚原情勿施猥越之罪令本道考律嚴勘何如判付啓分付其矣原藉官捉來嚴治爲良如敎
정조 17년
癸丑正月十八日辰時上御重熙堂右副承旨入侍時右副承旨南公轍記事官李海淸記注官承膺祚記事官洪樂游以次進伏訖上命書傳敎曰右副承旨許遞前望單子入之命退承史以次退出
정조 17년
行都承旨沈煥之坐左承旨申耆坐右承旨金孝建坐直左副承旨李書九坐右副承旨李益運坐同副承旨柳匡天坐直注書李海淸仕一員未差假注書李垿仕直事變假注書鄭馦仕
정조 17년
備忘記山洋會萬戶崔德麟下直長弓一張長箭一部片箭一部筒兒一箇賜給
정조 17년
李益運以兵曹言啓曰五衛將沈寬鎭身病猝重時月之內無望供職呈狀乞遞實病旣如此則宿衛輪番之任不可久曠改差何如傳曰允
정조 17년
申耆以漢城府言啓曰孝烈之表著者自各部搜訪報來合爲十人故呈單則移送禮曹孝烈各人居住姓名別單書入之意敢啓傳曰知道
정조 17년
兵曹口傳政事副司直南公轍
정조 17년
癸丑正月十九日未時上御重熙堂右承旨入侍時右承旨金孝建記事官李海淸記注官金良倜記事官洪樂游以次進伏訖上命讀公事仍書判付訖命退承史以次退出
정조 17년
行都承旨沈煥之坐左承旨申耆坐右承旨金孝建坐左副承旨李書九坐直右副承旨李益運坐直同副承旨未差注書李海淸仕一員未差假注書李垿仕直事變假注書鄭馦仕
정조 17년
藥房提調金文淳副提調沈煥之啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣侯何如惠慶宮氣侯何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 17년
李益運啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 17년
李益運啓曰臣以入直禁軍戎器點考下直進去之意敢啓傳曰知道
정조 17년
李益運啓曰臣依定式進詣仁政殿月臺入直禁軍等戎器點考則皆無頉仍以傳敎內辭意勞問則亦皆好在云矣敢啓傳曰知道
정조 17년
傳于李益運曰當該承旨遞差在院承旨推考
정조 17년
以漢城府坐不坐單子傳于李書九曰呈告及實病許遞
정조 17년
沈煥之以弘文館言啓曰本館上番副校理臣李相璜以訓鍊都監從事官今日本營上下坐起時晝仕出去之意敢啓傳曰知道
정조 17년
沈煥之以禮曹言啓曰皇壇壇上及祭器等物每年孟春戶禮曹堂上奉審事定式矣今正月二十四日臣曹與戶曹堂上奉審後稟處何如傳曰允
정조 17년
沈煥之以內醫院都提調意啓曰提調金文淳時無職名令該曹口傳付軍職何如傳曰允
정조 17년
兵曹口傳政事副司直金文淳
정조 17년
禁府啓目渭原前郡守宋載瑞原情云云傳旨內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓一體行査本道爲良如敎